भारत में प्याज के निर्यात पर पाक की पाबंदी  
पाकिस्तान ने वाघा बॉर्डर के रास्ते भारत में प्याज़ के निर्यात पर पाबंदी लगा दी है। पाक ने अपने यहां प्याज़ की बढ़ती कीमतों को देखते हुए यह फ़ैसला लिया।
पाकिस्तान ने वाघा बॉर्डर के रास्ते भारत में प्याज़ के निर्यात पर पाबंदी लगा दी है। पाकिस्तान ने अपने यहां प्याज़ की बढ़ती कीमतों को देखते हुए यह फ़ैसला लिया है। वाघा के रास्ते 300 ट्रक प्याज़ भारत आने वाला था।  देश में प्याज की कीमतें बढ़ने के बाद बीस दिसंबर से रोज़ाना 80 से 90 ट्रक प्याज़ भारत आ रहा था, जिससे कीमतों पर कुछ हद तक लगाम भी लगी था, लेकिन अब पाबंदी लगने से एक बार फिर प्याज़ की कीमतें बढ़ सकती हैं।  हालांकि पाकिस्तान ने दुनिया को दिखाने के लिए ट्रेनों ज़रिए प्याज़ के निर्यात का आदेश दे रखा है, लेकिन इसमें काफी समय लगने से प्याज़ के खराब होने का डर रहता है। ऐसे में व्यापारियों ने सरकार से मांग की है वह पाकिस्तान से बात करके 15 दिन और सड़क के रास्ते प्याज भेजने के लिए रज़ामंद करे।